Source: http://www.finlex.fi/fi/laki/alkup/2000/20000461
Timestamp: 2017-02-23 07:00:47+00:00
Document Index: 7701854

Matched Legal Cases: ['kko ', 'kko ', 'kko ', 'kko ', 'kko ', 'kko ']

Sosiaali- ja terveysministeriön asetus… 461/2000 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 2000 › 461/2000 EtusivuLainsäädäntöOikeuskäytäntöViranomaisetValtiosopimuksetHallituksen esityksetJulkaisut
Kokeile myös tarkennettua hakua. Katso ohjeet. Olet tässä: Finlex › Lainsäädäntö › Säädökset alkuperäisinä › 2000 › 461/2000 461/2000 Dokumentin versiot
Sosiaali- ja terveysministeriön asetus talousveden laatuvaatimuksista ja valvontatutkimuksista Sosiaali- ja terveysministeriön päätöksen mukaisesti säädetään 19 päivänä elokuuta 1994 annetun terveydensuojelulain (763/1994) 21 §:n nojalla:
Tällä asetuksella sosiaali- ja terveysministeriö antaa yleiset määräykset talousveden laatuvaatimuksista sekä tarvittavista tutkimuksista.
Tämä asetus koskee kaikkea terveydensuojelulain 16 §:ssä tarkoitettua vettä:
1) jota toimitetaan talousvetenä käytettäväksi vähintään 10 m3 päivässä taikka vähintään 50 henkilön tarpeisiin;
2) jota käytetään elintarvikealan yrityksessä ihmisten käyttöön tarkoitettujen tuotteiden tai aineiden valmistukseen, jalostukseen, säilytykseen ja markkinoille saattamiseen, paitsi sellaisissa tapauksissa, joissa kunnan terveydensuojeluviranomainen on varmistanut, ettei veden laatu heikennä valmiiden elintarvikkeiden terveydellistä laatua; sekä
3) sellaista vettä, jota jaetaan talousvetenä käytettäväksi osana julkista tai kaupallista toimintaa.
3) kiinteistön omilla laitteilla talousvettä toimittavan laitoksen vesijohtoon liitetyn kiinteistön vesijohtoja laitteineen liittämiskohtaan saakka.
Talousvedessä ei saa olla pieneliöitä tai loisia tai mitään aineita sellaisina määrinä tai pitoisuuksina, joista voi olla vaaraa ihmisten terveydelle. Talousveden on täytettävä liitteen I taulukoissa 1 ja 2 sekä liitteen I A taulukossa 1 esitetyt vähimmäisvaatimukset. Talousveden on oltava myös muuten käyttötarkoitukseensa soveltuvaa, eikä se saa aiheuttaa haitallista syöpymistä tai haitallisten saostumien syntymistä vesijohdoissa ja vedenkäyttölaitteissa. Käyttökelpoisuuteen perustuvat laatusuositukset on esitetty liitteen I taulukossa 3 sekä liitteen I A taulukossa 2.
Laatuvaatimukset koskevat talousvettä toimittavan laitoksen jakeluverkossa toimittamaa talousvettä siinä kohdassa, jossa vesi otetaan käyttäjän vesihanasta, tankissa toimitettavaa talousvettä siinä kohdassa, jossa vesi otetaan tankista, sekä myyntiin tarkoitettua pullotettua tai säiliössä toimitettavaa vettä siinä kohdassa, jossa vesi pullotetaan tai pannaan säiliöihin. Elintarvikealan yrityksessä käytettävän veden on täytettävä laatuvaatimukset siinä kohdassa, jossa vesi käytetään.
Talousvettä toimittava laitos on vastuussa laatuvaatimusten täyttymisestä kiinteistön vesijohtoon liittämiskohtaan saakka.
Lääninhallituksen tulee rajata terveydensuojelulain 17 §:ssä tarkoitetun poikkeuksen voimassaoloaika mahdollisimman lyhyeksi, kuitenkin enintään kolmeksi vuodeksi. Poikkeus voidaan myöntää ainoastaan asetuksen liitteen I taulukon 2 mukaisten kemiallisten laatuvaatimusten täyttämisestä. Poikkeava pitoisuus saa olla enintään puolitoistakertainen raja-arvopitoisuuteen verrattuna. Lääninhallitus voi kuitenkin hyväksyä tätä suuremman pitoisuuden, jos siihen on erityinen perusteltu syy.
Talousveden toimittajan on poikkeushakemuksessaan esitettävä seuraavat tiedot:
4) enimmäispitoisuus, jolle haetaan hyväksymistä:
5) alue, jolle laitos toimittaa vettä;
6) päivittäin toimitetun veden keski- ja enimmäismäärä;
7) veden käyttäjämäärä;
8) veden toimituksen piirissä olevat elintarvikealan yritykset, joille veden laadulla on olennaista merkitystä;
9) veden laadun seurantasuunnitelma; sekä
Kunnan terveydensuojeluviranomaisen on annettava poikkeushakemuksesta lääninhallitukselle lausunto, johon sisältyy viranomaisen kanta haetun poikkeuksen kestosta sekä selvitys terveydensuojelulain 20 §:n nojalla annetuista määräyksistä. Jos veden laadun saattaminen tämän asetuksen mukaiseksi edellyttää muutoksia vedenhankinnassa, on vaihtoehtoisista vedenhankintatavoista hankittava alueellisen ympäristökeskuksen lausunto.
Lääninhallituksen tulee lähettää myöntämänsä poikkeukset tiedoksi sosiaali- ja terveysministeriölle sekä asianomaiselle alueelliselle ympäristökeskukselle.
Jos talousvettä toimittava laitos, jolle poikkeuslupa on myönnetty, toimittaa talousvettä vähintään 1 000 m3 päivässä taikka vähintään 5 000 käyttäjälle, sosiaali- ja terveysministeriö ilmoittaa poikkeuksesta Euroopan komissiolle kahden kuukauden kuluessa poikkeuksen myöntämisestä.
Erityisestä syystä lääninhallitus voi myöntää poikkeuksen toiseksi, enintään kolmen vuoden pituiseksi jaksoksi. Sosiaali- ja terveysministeriö toimittaa Euroopan komissiolle selvityksen tilanteesta, jonka vuoksi poikkeusta tarvitaan, sekä perustelut poikkeuksen myöntämispäätökselle. Sosiaali- ja terveysministeriö voi esittää komissiolle pyynnön kolmannesta poikkeuksesta enintään kolmeksi vuodeksi.
Kunnan terveydensuojeluviranomaisen on valvottava säännöllisin tutkimuksin tämän asetuksen 2 §:ssä tarkoitettua talousvettä. Valvontatutkimusnäytteiden vähimmäismäärät on esitetty liitteessä II.
Säännölliseen valvontaan sisältyvät
1) jatkuva valvonta, jonka tarkoituksena on hankkia säännöllisesti tietoa laadusta sekä talousveden käsittelyn, erityisesti desinfioinnin, tehokkuudesta ja laatuvaatimusten täyttymisestä, ja
2) jaksottainen seuranta, jonka avulla on tarkoitus selvittää, täyttääkö talousvesi tämän asetuksen liitteen I mukaiset vaatimukset.
Kunnan terveydensuojeluviranomaisen tulee yhteistyössä talousvettä toimittavan laitoksen kanssa laatia talousvettä toimittavien laitosten säännöllistä valvontaa varten laitoskohtainen valvontatutkimusohjelma, jossa laitoksen ominaispiirteet on otettu huomioon. Ohjelmaan tulee myös sisällyttää paikallisista olosuhteista, kuten vedenottamon haavoittuvasta sijainnista tai läheisistä onnettomuusalttiista toiminnoista aiheutuvat erityisvalvonnan tarpeet. Tällä tarkoitetaan muidenkin kuin liitteen I taulukoissa 1, 2 ja 3 sekä liitteen I A taulukoissa 1 ja 2 esitettyjen muuttujien sisällyttämistä valvontatutkimuksiin taikka valvontatutkimusten tiheyden lisäämistä terveydellisten olojen turvaamisen kannalta tarpeellisten muuttujien suhteen.
Valvontatutkimusohjelmaa laatiessaan kunnan terveydensuojeluviranomaisen on tarvittaessa pyydettävä lausunto asianomaiselta alueelliselta ympäristökeskukselta. Vähintään 10 m3 päivässä taikka vähintään 50 henkilön tarpeisiin talousvettä toimittavan laitoksen valvontatutkimusohjelma on toimitettava tiedoksi lääninhallitukselle sekä asianomaiselle ympäristökeskukselle.
Valvontatutkimusohjelman sisältö
Liitteen II taulukon 2 mukaisten näytteiden määrää voidaan vähentää enintään puoleen taulukossa esitetystä, jos kahden edellisen, peräkkäisen vuoden aikana otetuista näytteistä saadut tulokset eivät poikkea merkittävästi toisistaan ja ovat olennaisesti parempia kuin liitteessä I esitetyt raja-arvot, ja jos ei ole sellaista tekijää, joka todennäköisesti aiheuttaisi veden laadun huononemista. Tällöin on tehtävä vastaava muutos valvontatutkimusohjelmaan.
Laitoksen käyttötarkkailu ja omavalvonta
Valvontatutkimusohjelmaan on koottava tiedot talousvettä toimittavan laitoksen omasta käyttötarkkailusta sekä elintarvikealan yrityksen omavalvontaan liittyvästä veden laadun tarkkailusta. Laitoksen käyttötarkkailuun tulee sisältyä riittävä raakaveden laadun seuranta veden käsittelyn asianmukaisuuden varmistamiseksi.
Talousveden valmistukseen käytettävän pintaveden laatuvaatimuksista ja valvontatutkimuksista määrätään erikseen.
Epäillyssä tai todetussa veden saastumistilanteessa on tarpeen mukaan määritettävä myös muita kuin valvontatutkimusohjelmaan sisältyviä muuttujia ja tehtävä määrityksiä tiheämmin, kuin mitä valvontatutkimusohjelmassa on määrätty.
Valvontatutkimuksissa on käytettävä SFS-EN-standardien mukaisia määritysmenetelmiä tai niiden puuttuessa ISO-standardien mukaisia määritysmenetelmiä, taikka sellaisia menetelmiä, jotka määritystarkkuudeltaan ja luotettavuudeltaan vastaavat vähintään näitä menetelmiä. Jos käytetään muita kuin edellä mainittuja standardimenetelmiä, on ne ilmoitettava tulosten ilmoittamisen yhteydessä.
Tässä asetuksessa tarkoitettuja talousveden valvontatutkimuksia tekevän laboratorion on täytettävä terveydensuojelulain 49 §:n mukaiset edellytykset.
Kunnan terveydensuojeluviranomaisen on tarkistettava heti valvontatutkimustuloksista tiedon saatuaan täyttääkö talousvesi tämän asetuksen mukaiset vaatimukset ja tarvittaessa ryhdyttävä terveydensuojelulain mukaisiin toimenpiteisiin.
Jos talousvesi ei täytä liitteiden I ja I A taulukossa 1 esitettyjä mikrobiologisia laatuvaatimuksia uusintatutkimuksella varmistettunakaan, taikka jos vedessä esiintyy muita pieneliöitä tai loisia terveydelle haitallisessa määrin, kunnan terveydensuojeluviranomaisen on yhdessä talousveden toimittajan kanssa selvitettävä syy tähän ja terveydensuojelulain 20 §:n nojalla määrättävä veden toimittaja pikaisesti korjaamaan tilanne. Veden käyttäjille on viipymättä annettava tarpeelliset määräykset ja ohjeet terveyshaittojen ehkäisemiseksi.
Jos talousvesi ei täytä liitteen I taulukossa 2 esitettyjä kemiallisia laatuvaatimuksia uusintatutkimuksella varmistettunakaan, tai vedessä on todettu esiintyvän terveydelle haitallisia muita aineita, kunnan terveydensuojeluviranomaisen on yhdessä veden toimittajan kanssa selvitettävä syy tähän ja ratkaistava, tarvitaanko välittömiä toimenpiteitä veden laadun korjaamiseksi laatuvaatimukset täyttäväksi. Jos enimmäispitoisuuden ylittymisestä aiheutuu vaaraa veden käyttäjille, kunnan terveydensuojeluviranomaisen on annettava terveydensuojelulain 20 §:n nojalla veden toimittajalle määräykset pikaisista toimenpiteistä tilanteen korjaamiseksi. Veden käyttäjille on annettava tarpeelliset määräykset ja ohjeet terveyshaittojen ehkäisemiseksi. Jos raja-arvon ylitys on lievä eikä välittömiä terveyshaittoja ole odotettavissa, kunnan terveydensuojeluviranomaisen on määrättävä veden toimittaja hakemaan lääninhallitukselta terveydensuojelulain 17 §:ssä ja tämän asetuksen 6 §:ssä tarkoitettua poikkeusta laatuvaatimusten täyttämisestä korjaustoimenpiteiden ajaksi. Jos poikkeama raja-arvosta on merkitykseltään vähäinen ja tilanne voidaan korjata enintään 30 päivän kuluessa poikkeaman havaitsemisesta, ei lääninhallitukselta tarvitse hakea poikkeusta.
Jos talousvesi ei täytä liitteen I taulukon 3 taikka liitteen I A taulukon 2 mukaisia laatusuosituksia, kunnan terveydensuojeluviranomaisen on selvitettävä, liittyykö raja-arvon ylitykseen terveyshaittoja. Jos ylitykseen voi liittyä terveyshaittoja, on annettava määräys korjaustoimenpiteisiin ryhtymisestä. Veden käyttäjille on tiedotettava raja-arvojen ylityksistä ja niiden merkityksestä riippumatta siitä, liittyykö ylityksiin terveyshaittoja vai ei.
Jos laatuvaatimukset eivät täyty talousvettä toimittavan laitoksen raakaveden epäillystä tai todetusta saastumisesta johtuen, kunnan terveydensuojeluviranomaisen on ilmoitettava tästä alueelliselle ympäristökeskukselle raakavedenottamolla tehtävien toimenpiteiden toteuttamiseksi.
Kunnan terveydensuojeluviranomaisen on ilmoitettava välittömästi lääninhallitukselle sellaisista valvontatutkimusten tuloksista, jotka eivät täytä laatuvaatimuksia. Tieto kunnan terveydensuojeluviranomaisen päätöksestä sellaisissa tapauksissa, joissa poikkeusta ei haeta, on myös toimitettava lääninhallitukselle.
Talousveden käsittelyssä tai jakelussa käytetyistä aineista tai uusissa laitteissa käytetyistä materiaaleista ei saa joutua talousveteen epäpuhtauksia suurempia määriä, kuin niiden käytön mahdollistamiseksi on välttämätöntä, eivätkä ne saa vaarantaa tämän asetuksen mukaisten talousveden laatuvaatimusten täyttymistä.
Kunnan terveydensuojeluviranomaisen on huolehdittava, että talousveden toimittaja tiedottaa riittävästi toimittamansa veden laadusta. Jos veden toimittajalle on myönnetty terveydensuojelulain 17 §:ssä ja tämän asetuksen 6 §:ssä tarkoitettu poikkeus, on tästä sekä poikkeuksen syistä, sisällöstä ja suunnitelluista korjaustoimenpiteistä tiedotettava veden käyttäjille.
Kunnan terveydensuojeluviranomaisen on huolehdittava, että kunnan alueella olevat kotitaloudet, joita ei ole liitetty talousvettä toimittavan laitoksen vesijohtoon, saa riittävästi tietoa alueensa talousveden laadusta, siihen mahdollisesti liittyvistä terveyshaitoista sekä haittojen poistamismahdollisuuksista.
Kunnan terveydensuojeluviranomaisen on toimitettava vähintään 1 000 m3 päivässä taikka vähintään 5 000 käyttäjälle talousvettä toimittavien laitosten valvontatutkimusten tulokset lääninhallitukselle kutakin kalenterivuotta seuraavan kolmen kuukauden kuluessa. Lääninhallitus laatii tuloksista yhteenvedon ja toimittaa sen Kansanterveyslaitokselle, joka laatii kolmen vuoden välein kansallisen raportin Euroopan komissiolle toimitettavaksi.
Tämä asetus tulee voimaan 26 päivänä toukokuuta 2000. Tällä asetuksella kumotaan 20 päivänä tammikuuta 1994 talousveden laatuvaatimuksista ja valvontatutkimuksista annettu sosiaali- ja terveysministeriön päätös (74/1994).
Neuvoston direktiivi 98/83/EY, EYVL N:o L 330, 5.12.1998, s. 32
Yli-insinööri Leena Hiisvirta LIITE I
Taulukko 1. Mikrobiologiset laatuvaatimukset (enimmäistiheys)
0 pmy/100 ml	Enterokokit
0 pmy/100 ml	____________________________________________________________
Taulukko 2. Kemialliset laatuvaatimukset (enimmäispitoisuus) _____________________________________________________________
5,0 μg/l	Arseeni
Nitraattityppi (NO3-N)
Nitriittityppi (NO2-N)
(5 ja 6)
Polysykliset aromaattiset
Tetrakloorieteeni ja
trikloorieteeni yhteensä
(2 ja 8)
Kloorifenolit yhteensä
1) pitoisuus lasketaan käytetystä polymeeristä tuoteselosteen mukaan enimmillään irtoavasta tai liukenevasta määrästä; vedessä todetun aineen raja-arvona sovelletaan havaitsemisrajaa 2) desinfiointitehoa vaarantamatta on pyrittävä mahdollisuuksien mukaan tätä alempaan pitoisuuteen
3) näyte otetaan käyttäjän vesihanasta siten, että pitoisuus vastaa viikoittaista keskiarvoa
4) nitriitin enimmäispitoisuus vesilaitokselta lähtevässä vedessä on 0,10 mg/l; nitraattipitoisuus/50 + nitriittipitoisuus/3 ei saa ylittää arvoa 1
5) tarkoitetut yhdisteet orgaanisia hyönteis-, rikkaruoho-, sieni-, ankerois-, punkki-, levä- ja jyrsijämyrkkyjä, orgaanisia limantorjunta-aineita sekä muita vastaavia tuotteita sekä yhdisteiden metabolia-, hajoamis- ja reaktiotuotteita
6) aldriinin, dieldriinin, heptakloorin ja heptaklooriepoksidin raja-arvo on 0,030 μg/l
7) tarkoitetut yhdisteet bentso(b)fluoranteeni, bentso(k)fluoranteeni, bentso(ghi)peryleeni, indaani-(1,2,3-cd)-pyreeni
8) tarkoitetut yhdisteet kloroformi, bromoformi, dibromikloorimetaani, bromidikloorimetaani
9) tarkoitetut yhdisteet tri-, tetra- ja pentakloorifenoli
Taulukko 3. Laatusuositukset (osoitinmuuttujien tavoitteelliset enimmäisarvot)
200 μg/l Ammonium (NH4+)
Hapettuvuus (CODMn-O2)
(mukaanlukien itiöt)	0 pmy/100 ml
Pesäkkeiden lukumäärä (22 °C)
pH	6,5 - 9,5
alle 2 500 μS/cm
käyttäjien hyväksyttävissä
eikä epätavallisia muutoksia
100 bequerel/l
Viitteellinen kokonaisannos
0,10 mSv/vuosi
1) vesi ei saa olla syövyttävää
2) vesijohtomateriaalien syöpymisen ehkäisemiseksi kloridipitoisuuden tulisi olla alle 25 mg/l
3) vesijohtomateriaalien syöpymisen ehkäisemiseksi sulfaattipitoisuuden tulisi olla alle 150 mg/l
4) jos mitataan TOC, ei tarvitse välttämättä mitata
5) mitataan, jos raakavesi on pintavettä 6) pintavesilaitokselta lähtevän veden sameudessa tulisi pyrkiä arvoon alle 1 NTU
7) jos on määritetty hapettuvuus ja veden jakelumäärä on alle 10 000 m3/d, ei tarvitse mitata
8) tritiumia ja radioaktiivisuuden viitteellistä kokonaisannosta ei tarvitse mitata, jos aikaisem-pien tutkimusten (Säteilyturvakeskus) perusteella tiedetään, että näiden arvot ovat selvästi alle muuttujan arvon; mittauksista ja niiden tiheydestä annetaan erilliset määräykset; viitteelliseen kokonaisannokseen ei lasketa radonia eikä radonin hajoamistuotteita, tritiumia eikä kalium 40.
PULLOISSA TAI SÄILIÖISSÄ MYYTÄVÄN TALOUSVEDEN LAATUVAATIMUKSET JA -SUOSITUKSET	Arvot, jotka poikkeavat muulle talousvedelle annetuista raja-arvoista
0 pmy /250 ml
0 pmy/250 ml
100 pmy/ml
Pesäkkeiden lukumäärä 37 °C
20 pmy/ml
Taulukko 2. Laatusuositukset _____________________________________________________________
Taulukko 1. Jatkuvassa valvonnassa määritettävät muuttujat vähintään:
jos veden desinfioinnissa käytetään klooriamiinia	Alumiini
jos veden käsittelyssä käytetään alumiiniyhdisteitä taikka raakavesi sisältää runsaasti alumiinia	Ammonium
Clostridium perfringens (mukaanlukien itiöt)
jos raakavesi on pintavettä Escherichia coli
Pesäkkeiden lukumäärä 22 °C ja 37 °C
pulloissa tai säiliöissä myytävälle vedelle	Pseudomonas aeruginosa
pulloissa tai säiliöissä myytävälle vedelle
Jaksottaiseeen seurantaan sisältyvät kaikki liitteen I taulukoissa 1, 2 ja 3 sekä liitteen I A taulukoissa 1 ja 2 esitettyjen muuttujien määritykset sekä valvontatutkimusohjelmaan sisällytetyt lisämääritykset. Radioaktiivisuuden määrityksistä annetaan erillinen määräys. Seuraavat määritykset voidaan jättää pois, jos:
veden käsittelyssä ei käytetä polyakryyliamideja
veden käsittelyssä tai laitemateriaaleissa ei ole käytetty epoksihartseja
vedessä ei ole todettu tri- tai tetrakloorieteeniä eikä materiaaleissa käytetystä PVC:stä liukene vinyylikloridia
jos vesi ei ole desinfioitua pintavettä tai otsonikäsiteltyä pohjavettä
jos vettä ei desinfioida kloorikemikaalein
jos raakaveden muodostumisalueella ei ole käytetty torjunta-aineita
Seuraavat aineet määritetään vähintään kerran, ja jos pitoisuudet ovat alle 50 % raja-arvo-pitoisuudesta eikä ole ilmeistä syytä niiden nousemiseen, määritykset tehdään myöhemmin 5 vuoden välein:
Antimoni, bentseeni, bentso(a)pyreeni, boori, bromaatti pintavedestä, jota ei ole otsonoitu, syanidit, seleeni, 1,2-dikloorietaani, tetrakloorieteeni, trikloorieteeni, polysykliset aromaattiset hiilivedyt, kloorifenolit.
Taulukko 2 Säännölliseen valvontaan kuuluvan talousveden vähimmäistutkimustiheydet
Vedenjakelualueelle päivittäin
toimitettavan tai tuotettavan
vähintään 3)
veden määrä (m3)1,2)
Jaksottainen seuranta 10 - 50
1 kahden vuoden välein
50 - <100 4
100 - <1 000
1 000 - < 10 000
10 000 - < 20 000
4 20 000 - <30 000
64 - 94 4 - 6 30 000 - <60 000
9 - 12 yli 100 000
304 + 3 lisänäytettä/
12 +1 lisänäyte/
toimitettu 1 000 m3/d
toimitettu 25 000 m3/d _____________________________________________________________________
1) päivittäisen vesimäärän sijasta voidaan käyttää veden käyttäjämäärää, jolloin yhden henkilön päivittäisenä vesimääränä käytetään 200 l
2) elintarvikealan yrityksessä jatkuvan valvonnan näytteiden määrä on vähintään 4 vuodessa ja jaksottaisen seurannan näytteiden määrä 1 vuodessa, ellei näytteiden määrää ole vähennetty tämän asetuksen 9 § nojalla
3) tasaisin väliajoin jakeluverkon eri osista siten, että saadaan oikea kuva veden laadusta koko jakelualueella LIITE III
ISO 9308 - 1
ISO 7899 - 2
EN - SFS ISO 6222
Kalvosuodatus ja kalvon anaerobinen inkubointi m-CP-agarilla (huomautus 1) 44 ± 1°C lämpötilassa 21±3 tunnin ajan. Lasketaan himmeän keltaiset pesäkkeet, jotka muuttuvat vaaleanpunaisiksi tai punaisiksi käsiteltäessä ammoniumhydroksidihöyryllä 20-30 sekunnin ajan.
Käytettävällä määritysmenetelmällä on pystyttävä mittaamaan muuttujan pitoisuuksia siten, että, menetelmän oikeellisuudelle1), täsmällisyydelle2) ja toteamisrajalle3) (käsitteet määritelty ISO-standardissa 5725) saavutetaan vähintään alla olevassa taulukossa esitetyt vaatimukset. Määritysmenetelmän herkkyydestä riippumatta tulokset on esitettävä käyttäen yhtä monta desimaalia kuin liitteen I taulukoissa 2 ja 3 esitetyissä muuttujien raja-arvoissa on käytetty. 1) Oikeellisuus (trueness) kuvaa hyväksytyn referenssiarvon ja suuren mittaustulosjoukon tulosten keskiarvon läheisyyttä, ja se ilmaistaan tavallisesti systemaattisena virheenä (bias, systematic error).
2)	Täsmällisyys = toistotarkkuus (precision) ilmaisee keskenään riippumattomien mittaustulosten läheisyyttä. Mittana käytetään keskihajontaa eli standardipoikkeamaa.
3)	Toteamisrajalla (limit of detection) tarkoitetaan pienintä pitoisuutta, jolla voidaan luotettavasti todeta, sisältääkö näyte tutkittavaa yhdistettä vai ei.
Muuttuja	Oikeellisuus
% raja-arvosta
Polysykliset aro-
maattiset hiilivedyt
Hapettuvuus
0,2 pH-yksikköä
Sameus Oikeellisuus, täsmällisyys ja toteamisraja 25 %	Väri
1) m-CP-agarin koostumus:
Tryptoosi
0,1 g	Bromikresolipurppura
Peruselatusaineen aineet liuotetaan, pH-arvoksi säädetään 7,6; autoklaavikäsittely 121 °C:n lämpötilassa 15 minuutin ajan. Jäähdytetään ja lisätään seuraavat aineet:
D-sykloseriini
Polymyksiini-B-sulfaatti
Indoksyyli-ß-D-glukosidi
liuotettuna 8 ml:aan steriiliä tislattua vettä
Steriilisuodatettu 0,5 % fenolftaleiinidifosfaattiliuos
Steriilisuodatettu 4,5 % FeCl3 · 6H2O-difosfaattiliuos
›Ruotsinkieliset säädökset ›Ajantasainen lainsäädäntö ›Säädösmuutosten hakemisto ›Saamenkieliset säädökset ›Uusimmat oikaisut/De nyaste rättelserna Sisällysluettelo461/20001 § - Asetuksen tarkoitus2 § - Soveltamisala3 § - Määritelmät4 § - Talousveden laatuvaatimukset5 § - Vaatimusten täyttymiskohta6 § - Poikkeukset7 § - Talousveden laadun säännöllinen valvonta8 § - Valvontatutkimusohjelma9 § - Valvontatutkimusohjelman sisältö10 § - Laitoksen käyttötarkkailu ja omavalvonta11 § - Erityistilanteet12 § - Määritysmenetelmät13 § - Tutkimuslaboratoriot14 § - Kunnan terveydensuojeluviranomaisen velvoitteet15 § - Käsittelyn, laitteiden ja materiaalien laadun varmistaminen16 § - Tiedottaminen ja raportointi17 § - Voimaantulo18 § - Siirtymäsäännös
Olet tässä: Finlex › Lainsäädäntö › Säädökset alkuperäisinä › 2000 › 461/2000 Lainsäädäntö